
Ako čovjek zna da je pod utjecajem sihra a ne liječi se, pa umre, da li će na Sudnjem danu biti pozvan na odgovornost zbog grijeha na koji ga je naveo ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")***? Allah vas nagradio!


* 
* 
* 
* 
* 
* 
* 

 
Šta će biti s onim ko umre od sihra a nije se liječio?

***[Liječenje](https://pitajucene.com/search/lije%C4%8Denje/questions/ "Pretraži pitanja o liječenju")*** je legitimno kako od duhovnih tako i od tjelesnih bolesti. Svemogući Allah upozorio je: **“…i sami sebe u propast ne dovodite…“** (El-Bekare, 195.) U drugom ajetu kaže: **“…i ne ubijajte sami sebe…“** (En-Nisa, 29.) ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je: *“O ljudi, liječite se, zaista Allah nije dao bolest a da nije za nju dao lijek, osim smrti.*“ (Sabirači sunena.)


Predanje su autentičnim okarakterizirali imam Tirmizi, Busiri, Hakim i drugi. ***[Hadis](https://pitajucene.com/search/Hadis/questions/ "Pretraži pitanja o hadisima")*** je imperativnog karaktera, i to je očito. Liječenje od bolesti koje sprečavaju činjenje naređenog je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** i njegovim ostavljanjem obaveznik biva grješan. Ko umre s propustima i grijesima koje je počinio zbog svoje bolesti, ne htjevši se liječiti, njemu će Allah, dželle šanuhu, oprostiti, ako hoće, ili će ga kazniti, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


